Euroopan unionin ja sen jäsenvaltioiden sekä Kolumbian ja Perun välisen kauppasopimuksen kahdenvälisen suojalausekkeen ja banaaneja koskevan vakautusmekanismin täytäntöönpanosta 15 päivänä tammikuuta 2013 annetun Euroopan parlamentin ja neuvoston asetuksen (EU) N:o 19/2013 , jäljempänä ’asetus’, 13 artiklan mukaan komissio on sitoutunut esittämään Euroopan parlamentille ja neuvostolle vuosittain kertomuksen sopimuksessa määrättyjen velvoitteiden ja tämän asetuksen soveltamisesta, täytäntöönpanosta ja noudattamisesta. Tällä kertomuksella täytetään mainittu vaatimus.

Sopimusta muutettiin toisen kerran Ecuadorin liittymistä sopimukseen koskevalla pöytäkirjalla, jota on sovellettu väliaikaisesti 1. tammikuuta 2017 alkaen. Ratifiointiprosessi on käynnissä Kolumbiassa ja Perussa sekä EU:n jäsenvaltioissa.

Osapuolet totesivat, että terveys- ja kasvinsuojelumääräysten täytäntöönpanossa, erityisesti yhdenmukaistettujen tuontiedellytysten vahvistamisessa sekä maito- ja lihatuotteiden sertifioinnissa, on edistytty. Peru ja Kolumbia hyväksyivät alueellistamisen periaatteen toteuttamisen ja sen vaatimuksen poistamisen, jonka mukaan eläinten ”on synnyttävä ja ne on kasvatettava ja teurastettava samassa jäsenvaltiossa ”. Peru ja Kolumbia ilmaisivat kiinnostuksensa mikrobilääkeresistenssiä koskevaan yhteistyöhön EU:n kanssa. Eläinten hyvinvointiin liittyen Kolumbia ja Peru vahvistivat olevansa kiinnostuneita yhteistyöstä ja toimintaa koskevasta tiedonvaihdosta tällä alalla. Osapuolet sopivat työsuunnitelmasta kaupankäynnin edellytysten parantamiseksi.

EU:n kansalaisyhteiskunnan kuulemismekanismi (”kotimainen neuvoa-antava ryhmä”) on perustamisensa jälkeen tavannut viisi kertaa, ja Euroopan talous- ja sosiaalikomitea on tarjonnut sen käyttöön kolme jäsentä sekä sihteeristön.

Kolumbia kuvaili uudistuksia, joiden tavoitteena on varmistaa työntekijöiden yhdistymisvapaus ja edistyä rankaisemattomuuden ja väkivallan vähentämisessä, sekä ILO:n kotitaloustyötä koskevan yleissopimuksen ratifiointiaan. Kolumbia kertoi myös työvoimapolitiikan suositusten toteuttamiseksi tehdystä työstä taloudellisen yhteistyön ja kehityksen järjestöön (OECD) liittymisen yhteydessä. Kolumbia korosti työmarkkinaosapuolten vuoropuheluista ja työriitojen ratkaisumekanismeista saatuja myönteisiä kokemuksia. Maa huomautti rauhanprosessin aiheuttamista ihmisarvoiseen työhön ja epävirallisuuteen liittyvistä haasteista maaseudulla. Se antoi myös katsauksen toimenpiteistä, joiden tavoitteena on tehostaa työsuojelutarkastuksia ja torjua alihankintaan ja epäviralliseen työvoimaan liittyviä käytäntöjä.

Peru on käyttänyt ruokosokerin tariffikiintiön lähes kokonaan sopimuksen voimaantulon jälkeen. Maissin tariffikiintiön käyttöaste on myös suuri. Peru aikoo aloittaa valkosipulin tariffikiintiön hyödyntämisen. Muiden tariffikiintiöiden käyttöaste on hyvin alhainen.

Kolumbian ruoko- ja juurikassokerin sekä kemiallisesti puhtaan sakkaroosin tariffikiintiön käyttö on lisääntynyt 88,4 prosentista 96,2 prosenttiin. Muita tariffikiintiöitä on käytetty hyvin vähän tai niitä ei ole käytetty lainkaan.

Euroopan unionin ja sen jäsenvaltioiden sekä Kolumbian ja Perun välisen kauppasopimuksen kahdenvälisen suojalausekkeen ja banaaneja koskevan vakautusmekanismin täytäntöönpanosta 15 päivänä tammikuuta 2013 annettu Euroopan parlamentin ja neuvoston asetus (EU) N:o 19/2013 , jäljempänä ’asetus’, tarjoaa mahdollisuuden käynnistää suojatoimia koskevan tutkimuksen tai ottaa käyttöön ennakkovalvontatoimenpiteitä asetuksessa säädetyin edellytyksin. Asetuksen 3 ja 13 artiklan mukaisesti komissio on seurannut Kolumbiasta ja Perusta tapahtuvan banaanien (HS 08039010) tuonnin kehitystä.

Taulukko 12: EU:n banaanintuonti Kolumbiasta vuosina 2015 ja 2016

(yhteenlasketut määrät tonneina)

7.Päätelmät

Sopimus toimii neljä vuotta voimaantulonsa jälkeen kaiken kaikkiaan hyvin. On selvää, että Latinalaisen Amerikan taloudellinen taantuma ja hyödykkeiden hintojen lasku maailmanmarkkinoilla vaikuttivat kauppavirtoihin. Kahdenvälinen kauppa EU:n ja Kolumbian välillä supistui kuitenkin vähemmän (23,5 prosenttia) samoin kuin EU:n ja Perun välillä (11 prosenttia) verrattuna näiden maiden muun maailman kanssa käymän kaupan kokonaisvähennykseen (Kolumbiassa noin 36 prosenttia ja Perussa 18 prosenttia).

Mineraalituotteiden osuus Kolumbian ja Perun EU:hun suuntautuvasta viennistä on pienentynyt ja on tällä hetkellä huomattavasti pienempi kuin niiden osuus viennistä muualle maailmaan, mutta sopimus on edistänyt kummankin maan viennin monipuolistumista. Sopimus tarjosi mahdollisuuksia uusien tuotteiden, erityisesti maataloustuotteiden vientiin. Ne ovat nyt keskeinen osa sekä Kolumbian että Perun EU:hun suuntautuvan viennin rakennetta, ja niiden osuus EU:hun suuntautuvan viennin kokonaisarvosta on Kolumbiassa lähes 40 prosenttia ja Perussa 51 prosenttia. Monipuolistuminen on myös johtanut uusien EU:hun suuntautuvaa vientiä harjoittavien yritysten määrän merkittävään kasvuun. Nämä ovat erityisesti pk-yrityksiä, jotka ovat vahvasti edustettuina nopeasti kasvavissa maataloustuotteiden vientiluokissa.

Sopimuksen täysimääräinen täytäntöönpano on edelleen ratkaisevan tärkeää, jotta siitä saataisiin odotettu hyöty molemmin puolin. Täytäntöönpano edistyy hyvin useimmilla osa-alueilla, mutta joihinkin osa-alueisiin on kiinnitettävä enemmän huomiota. Perun on esimerkiksi pantava täytäntöön velvoitteensa terveys- ja kasvinsuojelutoimien alalla, jotta se voi viedä maataloustuotteita EU:hun.

Alkoholijuomien verotusasiassa, joka on ollut pitkäaikainen ongelma Kolumbiassa, on EU:n käynnistämän riitojenratkaisumenettelyn (DS502) jälkeen edistytty alkoholijuomia koskevan lakiuudistuksen hyväksymisen myötä huomattavasti. Lailla nro 1816, joka tuli voimaan 1. tammikuuta 2017, alkoholijuomajärjestelmää uudistettiin niin, että verosyrjintä poistui ja samalla puututtiin Kolumbian hallintoalueiden alkoholijuomien valmistus-, esittely- ja jakelumonopoleihin. Komissio seuraa tiiviisti näiden toimien täytäntöönpanoa. Sitä vastoin alkoholijuomien syrjivä verotus on edelleen ratkaisematon kysymys Perussa.

Keskustelut Kolumbian kanssa markkinoille pääsyä koskevien sitoumusten täytäntöönpanosta keskushallintoa alemman tason julkisten hankintojen osalta ovat myös myönteisiä.

Kummankin maan on edelleen pyrittävä varmistamaan EU:n maantieteellisten merkintöjen täytäntöönpano kummassakin maassa.

Kauppaa ja kestävää kehitystä koskevan luvun täytäntöönpanossa on edistytty, ja kummankin maan kanssa on käyty työvoimaa koskevaa vuoropuhelua entistä avoimemmin. Sekä työvoima- että ympäristökysymyksissä on kuitenkin edelleen haasteita. Tämän luvun täytäntöönpanon tukemiseksi tarvitaan lisää toimia ja yhteistyötä.

Banaaneja koskevan vakautusmekanismin osalta ei ollut merkkejä siitä, että Kolumbian ja Perun viennin taso olisi vaikuttanut EU:n markkinoiden vakauteen tai EU:n tuottajien tilanteeseen. Banaanien tuonnin tiivistä ja tehostettua seurantaa ja markkinatilanteen arviointia jatketaan.

Komissio jatkaa sopimuksen täytäntöönpanoa Kolumbian ja Perun ja nyt myös Ecuadorin kanssa, niin että kansalaiset, talouden toimijat ja muut sidosryhmät näissä maissa ja EU:ssa voivat hyötyä kaikin tavoin sopimuksen tarjoamista mahdollisuuksista. Komissio kehottaa EU:n jäsenvaltioita ja Euroopan parlamenttia tukemaan tätä prosessia aktiivisesti jatkossakin.